רן קדוש

רן קדוש (נולד ב-4 באוקטובר 1985) הוא כדורגלן עבר ישראלי ומשמש כיום כמאמן שוערים בהפועל חיפה.

קריירה

קדוש החל לשחק כדורגל במחלקת הנוער של עירוני ראשון לציון. כשהיה בן 17 חתם על חוזה לחמש שנים במועדון, ובגיל 19 הפך לשוער הראשון של הקבוצה הבוגרת ששיחקה בליגה הלאומית. בעונת  הושאל להפועל רעננה ולאחר מכן שיחק גם בהפועל בני לוד. בקיץ  הושאל להכח עמידר רמת גן, אך לאחר שני משחקים עם הקבוצה בגביע הטוטו הוא הצטרף לסקציה נס ציונה. בקיץ  עזב את ישראל וחתם בברנט מהליגה הרביעית באנגליה, בה שימש כשוער שני.

לקראת עונת  חזר לישראל וחתם בבני יהודה תל אביב כשוער שני. ב-2 באוגוסט 2009 ערך את הופעת הכורה שלו במדי הקבוצה, כשפתח בהרכב במשחק מול הפועל תל אביב שהסתיים בתיקו 1–1. ב-2 בינואר 2010 ערך את הופעת הבכורה שלו בליגת העל, כאשר פתח בהרכב הקבוצה בהפסד 2–3 למועדון ספורט אשדוד. במהלך גמר גביע המדינה נכנס כמחליף בדקה ה-52 לאחר שהשוער הראשון דלה איינוגבה הורחק. הוא לא הצליח למנוע את ההפסד 1–3 להפועל תל אביב, אך אחד המשחקים הזכורים בקריירה שלו היה כמה ימים לאחר מכן כאשר שימש כמחליפו של איינוגבה המורחק במשחק הליגה האחרון מול מכבי חיפה, כאשר הצליח להדוף פעם אחר פעם את נסיונותיהם של שחקני חיפה להבקיע שער נוסף מנת להבטיח אליפות. בסופו של דבר הסתיים המשחק בתיקו 1–1 והפועל תל אביב זכתה באליפות.

בקיץ  חתם בהפועל חיפה, אך בששת המשחקים הראשונים של העונה הפסידה חיפה וקדוש הודח מההרכב. בקיץ  הצטרף להפועל אסי גלבוע מליגה א', ובינואר  חתם בסקציה נס ציונה מהליגה הלאומית. בעונת  חזר לשחק בליגה א', תחילה במכבי עירוני קריית מלאכי וכעבור חצי שנה חתם בבית"ר כפר סבא.

בקיץ  חזר לליגת העל כאשר חתם בבני סכנין. ב-13 בדצמבר 2014 ערך את הופעת הבכורה שלו במועדון, כשנכנס כמחליף בניצחון 2–0 על הפועל באר שבע. עם פיטוריו של גיא לוי ומינויו של אלי כהן למאמן הפך לשוער הראשון של המועדון. בסך הכל שיחק שנתיים בבני סכנין, במהלכן התחרה על עמדת השוער הראשון של הקבוצה מול מחמוד קנדיל, וערך 39 הופעות בליגת העל.

ב-14 ביולי 2016 חתם בהפועל כפר סבא, ובעונת 2016/2017 שימש כשוער ראשון בקבוצה, אך בסופה ירד עמה לליגה הלאומית. ב-6 ביולי 2017 חזר לקדנציה נוספת בהפועל חיפה כשוער שני. ב-9 ביוני 2021 חזר לבני יהודה תל אביב מהליגה הלאומית. ב-28 באוגוסט 2022 חזר להפועל חיפה.

ב-19 ביוני 2023 פרש ממשחק פעיל ומונה למאמן השוערים של הפועל חיפה.

תארים
הפועל חיפה
גביע המדינה: 2017/2018
 אלוף האלופים: 2018

קישורים חיצוניים

הערות שוליים

שוערי כדורגל ישראלים
כדורגלני הפועל ראשון לציון
כדורגלני הפועל רעננה
כדורגלני הפועל בני לוד
כדורגלני הכח עמידר רמת גן
כדורגלני סקציה נס ציונה
כדורגלני בארנט
כדורגלני בני יהודה תל אביב
כדורגלני הפועל חיפה
כדורגלני מכבי עירוני קריית מלאכי
כדורגלני בית"ר כפר סבא
כדורגלני בני סכנין
כדורגלני הפועל כפר סבא
כדורגלנים ישראלים באנגליה
מעלה אדומים: כדורגלנים
ישראלים שנולדו ב-1985